Subject: Teabenõue: invatranspordi teenuse (tasuline) nõuded eriotstarbelisele sõidukile ja juhile – Tartu Hooldekodu
From: "Ero Kukk" <[email-masked]>
To: <[email-masked]>
Date: Wed, 4 Feb 2026 14:06:07 +0200

Tere

Esitan teabenõude avaliku teabe seaduse alusel ning palun edastada
kirjalik teave (sh asjakohased õigusaktide viited ja selgitused) selle
kohta, millised seadusest tulenevad nõuded kehtivad eriotstarbelisele
sõidukile ja sõidukijuhile, et osutada tasulist invatranspordi (
sotsiaaltranspordi ) teenust Tartu Hooldekodule.

Teenuse kirjeldus:

*

	Tasuline invatransport ( sotsiaaltransport ) hooldekodu
klientidele Tartu Hooldekodu korraldusel.
*

	Veetakse liikumispuudega isikuid, sh ratastoolis klientide vedu
ning vajadusel „raamtransport” ( kanderaamiga ) ja muude võimalike
abivahenditega vedu.
*

	Teenus toimub sõidukiga, mis on kasutatav reisijate veoks koos
ratastoolikinnituste ja rihmadega (vajadusel ka kanderaami/raami
kinnituste ja turvavarustusega).

2. Nõuded sõidukile (eriotstarbeline invasõiduk) :

*

	Millised tehnilised ja registrijärgsed nõuded kehtivad
eriotstarbelisele invatranspordi sõidukile (nt ratastoolikinnitus,
turvavarustus, tõstuk/ramp, istekohtade ja ratastoolikohtade tähistus,
ümberehituse nõuded, tehnonõuded ja nende tõendamine)?
*

	Millised nõuded tulenevad sõiduki ümberehitusest ja selle
vormistamisest liiklusregistris (nt kandev dokumentatsioon, sertifikaadid,
kontrollid, märgised)?
*

	Kas selline vedu eeldab sõiduki registreerimist eriotstarbelise
sõidukina või eraldi kasutusotstarbe märget registris? Kui jah, siis
millised täpsed tunnused ja menetlus selleks kehtivad?
*

	Kas ja millistel tingimustel käsitletakse teenust taksoveo,
sõitjateveo või muu veoliigina ning kuidas see mõjutab sõiduki
kategooriat/registreeringut ? Kui teenust osutatatkse regulaarselt raha(
kuupõhine tasumine )  eest , asutusele, kas see on taksovedu ? Kas siis
peab olema ka vastav plafoon transporti osutaval masinal ?

3. Nõuded sõidukijuhile

*

	Millised juhiloa kategooria nõuded kehtivad, arvestades, et
veetakse tasu eest liikumispuudega isikuid (sh ratastoolis klient) ja
sõiduk võib olla ümber ehitatud ratastooli vedamiseks?
*

	Kas juht peab omama ametikoolitust, kutsetunnistust või läbima
täiendkoolituse (nt sõitjateveo ametikoolitus, teenindajakaarti,
erivajadustega reisijate teenindamise koolitus jms)? Kui jah, palun täpsed
nõuded ja viited.
*

	Kas juhile kehtivad eraldi tervisenõuded või tervisetõendi nõuded
võrreldes tavapärase B-kategooria sõiduki juhtimisega, kui teenus on
tasuline sõitjatevedu?

Tegevusload ja muud load

*

	Milliseid tegevuslubasid, veolube või registreeringuid on vaja, et
osutada kirjeldatud tasulist invatranspordi teenust (riigisisene vedu)?
*

	Kas tegemist on „tasulise sõitjateveoga” ühistranspordiseaduse
tähenduses või muu regulatsiooni alla kuuluva teenusega, ning milline
asutus väljastab vajalikud load/tegevusõigused?
*

	Kui teenust osutab hooldekodu ise või hooldekodu lepingupartner
(ettevõtja), kas nõuded erinevad (nt oma vajadusteks vedu vs teenuse
osutamine tasu eest)?  Palun selgitus.
*

	Kas on nõutav sõidumeerik, töö- ja puhkeaja nõuete järgimine või
muud eritingimused, sõltuvalt sõiduki kategooriast ja veoteenuse liigist?

Palun edastada vastus e-posti teel ning lisada võimalusel:

*

	viited konkreetsetele õigusaktidele ja paragrahvidele;
*

	link(ide) või juhend(ite) viited Transpordiameti lehtedel, kui
menetlus/juhised on avalikult olemas;

Kui mõne küsitud punkti osas ei ole Transpordiametil pädevust, palun
märkida, millise asutuse poole tuleks pöörduda.

Lugupidamisega

Ero Kukk
Tartu Hooldekodu
Liiva 32, Tartu